
TENTAMEN  MEDICUM 


INAUGURALE, 


RUBEO  LA. 


Thoma  Williams  Auctore. 


JiuBEOLA  morbus  contagiosus  est,  qui  a  veneno 
specifico  originem  ducit,  et  contactu,  vel  inspi¬ 
ratione,  propagatur.  Nunquam  fere,  cuivis  sae¬ 
pius  quam  semel  per  totam  vitam  accidit ; 
quamvis  antiqui  existimabant  sibi  contigisse  vi¬ 
dere  qui  hoc  morbo  iterum  laborabant ;  iis  vero 
non  omnino  confideremus,  quoniam  eum  a  Scarla¬ 
tina  non  dignoscebant ;  et  eo  magis  quod  ab  auc¬ 
toribus  recentioribus  nulla  mentio  fit  de  Rubeola 
vera,  vel  catarrho  comitata,  iterum  grassante. 

DE  RUBEOLA. 


Adjiciendum  tamen  est,  in  nostris  temporibus,  non 
deesse  medicos,  qui  cum  antiquis  sentiant  Rube- 
olam  bis  adoriri  posse,  ut  in  V ariola  nunc  accidere 
videmus,  vel  post  variolam  ipsam,  vel  post  vacci- 
neam. 

Omnes  fere,  huic  morbo  obnoxii  esse  videntur, 
qui  ab  eo  non  prius  affecti  fuerunt,  et  qui  inter 
aegros  sub  eo  laborantes  versantur.  Verba  Doctoris 
Willan,  de  hac  re  sunt  sequentia  :  “  I  do  not 
recollect  any  one  wholly  unsusceptible  of  this  dis- 
ease  after  repeated  exposure  to  the  contagion,  as 
happens  in  the  small  pox  in  a  very  considerable 
proportion 


CLASSIS  ET  SIGNA. 

S  f  CI  fjfjfj  ' *  *  )!'.•«£■  f  f  i  |)  i)  i  J  37('  'in  iXTUJ/ 

In  classe  Pyrexiarum  et  ordine  Exanthematum 
a  Culleno  ponitur  Rubeola,  et  ab  eo  sic  defi¬ 
nitur  :  “  Synocha  contagiosa,  cum  sternutatione, 
epiphora,  et  tussi  sicca,  rauca. 

“  Quarto  die,  vel  paulo  serius,  erumpunt  pa¬ 
pulae  exiguae,  confertae,  vix  eminentes,  et  post  tres 
dies  in  squamulas  furfuraces  minimas  abeuntes.” 

•[!  t  OlttfD  OMP  '  iqj Fiiii  i  fi  :  •  i  U  ■  r  q  t-?  -O  I 

*  On  Cutaneous  Diseases,  p.  SI 5. 

In  species  duas  dividit,  nempe  in  Rubeolam 
V ulgarem  et  Rubeolam  V arioloidem .  Sitne  haec 
Rubeolae  species  propria  ipse  dubitat.  Dr  Wil- 
lan  in  tres  species  dividit,  scilicet  in  Rubeolam 
Vulgarem,  R.  nigram,  et  R.  sine  catarrho.  In 
paginis  sequentibus,  de  Rubeola  vulgari  praecipue 
in  animo  est  dicere,  cujus  R.  maligna  auctorum 
varietas  aggravata  est :  de  aliis  vero  hujus  divisio¬ 
nis  speciebus  leviter  agendum  est ;  quippe  quae 
rarissime  apparent,  et  nullam  rationem  medendi 
propriam  postulant. 

[Inter  diem  octavum  et  decimum  quartum  post 
contagionem  in  corpus  receptam,  plerumque  appa¬ 
rent  Rubeolae  indicia ;  multum  vero  abest  ut  in 
omnibus  tempus  idem  sit.  Primo  invadunt  calor, 
cum  frigore  cito  alternans,  rigoresque  leves,  quibus 
succedunt  calor  major,  cephalaea,  anorexia,  nausea, 
et  aliquando  vomitus  biliosus,  sitis  urgens,  dolorque 
dorsi  et  lumborum,  cum  lassitudine ;  lingua  albi¬ 
da  est  et  humida,  faucesque  tumefactae  et  rubrae, 
cum  tussi  sicca  :  nunc  quoque  vexant  aegrum  epi¬ 
phora  et  defluxio  aquae  acridae  e  naribus,  cum  ster¬ 
nutatione  frequente.  Pulsus  frequens  et  durus 
est.  In  exemplis  fere  omnibus  respiratio  difficilis 
est  et  creber,  cum  lateris  vel  alicujus  thoracis  par- 

tis  dolore,  aliisque  pneumoniae  signis ;  quibus 
saepe  superadduntur,  praecipue  in  pueris,  delirium 
Sub  noctem,  et  coma  ;  hoc  quidem  apud  nonnul¬ 
los  auctores  inter  signa  ejus  communia  enumera¬ 
tur.  In  exemplis  gravioribus  adsunt  quoque  sub- 
sultus  tendinum  et  spasmata  surarum.  Omnia 
symptomata  jam  recensita  non  necessarie,  in  eo¬ 
dem  aegro  conjunguntur,  et  quidem  non  saepe  ni¬ 
si  in  morbo  gravi  simul  aliquem  afficiunt. 

Die  morbi  quarto,  et  aliquando  paulo  citius,  ap¬ 
paret  eruptio  papularum  in  frontem  et  mentum, 
eademque  die  omnem  faciem  perrepit ;  die  se¬ 
quente  ad  collum  et  omnes  trunci  corporis  partes 
extendit,  et  postremo  in  membra  videtur.  Pri¬ 
mo  efflorescunt  maculae  parvae  et  discretae,  coloris 
rubri  vel  purpureo-rubri ;  paulatim  augescunt, 
donec  post  breve  tempus  concrescant,  et  ita  varias 
formas  simulant,  maxime  tamen  lunae  crescentis, 
id  quod  doctissimus  Willan  omnium  primus 
notavit.  Hae  maculae  non  manifestae  elevatae  sunt, 
tactu  vero  paululum  sentiuntur.  In  hoc  morbo 
non  remittunt  febris  signa,  apparente  eruptione, 
ut  in  variola  accidere  solet ;  sed  contra  saepe  mul¬ 
tum  graviora  fiunt,  donec  penitus  evanuerit. 

A  die  sexto  usque  ad  diem  nonum  evanescit 

exanthema ;  et  postea  in  squamulas  minimas  abit 
epidermis,  saepe  cum  pruritu  gravi.  Hoc  tempore 
non  raro  invadit  diarrhoea,  quae  si  diu  perstet,  et 
sisti  difficilis  sit,  aegri  vires  multum  minuit. 

Species  maligna  ab  auctoribus  notata  ab  hac 
non  differe  putatur,  nisi  in  asperitate  symptoma¬ 
tum,  (quoniam  altera  in  alteram  remediis  inaptis 
convertitur),  hisque  temporibus  perraro  videtur ; 
neque  nisi  raro,  accidunt  signa  gravia  thoracis  et 
abdominis,  ut  ab  eruptione  repulsa  orta,  quae  a 
Willano  et  aliis  descripta  fuerunt.  Idoneum 
est  tamen  symptomata  propria  hujus  varietatis  hic 
dare,  ut  ab  auctoribus  descripta  fuerunt.  Inter 
haec  enumeranda  sunt  respirandi  magna  difficul¬ 
tas,  eruptio  livida  et  brevi  post  tempore  evanes¬ 
cens,  facies  pallida  eodem  tempore  vero  fervida, 
cum  frigore  membrorum  inferiorum ;  pulsus  par¬ 
vus  est  et  debilis,  et  plerumque  adsunt  tinnitus 
aurium  et  delirium.  Hubeola  maligna  ut  nunc 
descripsimus  magna  ex  parte  lethalis,  et  aliquan¬ 
do  cum  raucitate  terminat.  Omnia  symptomata 
Ilubeolae  malignae  peculiaria  jam  recensita,  ple¬ 
rumque  eruptioni,  frigore  vel  alio  modo  repulsae, 
ascripta  fuerunt ;  non  tamen  desunt  medici  qui 
dubitant  Utrum  haec  opinio  justa  sit,  an  signa  in- 

fausta,  nat  urse  epidemici  malignae  attribuenda 
sint. 

Rubeola  nigra  dicitur  species  a  vulgari  antea 
descripta  non  diversa,  nisi  in  colore  efflorescendas, 
quas  circiter  diem  septimum  nigrescit :  Si  Wil- 
lano  credamus,  sine  periculo  est,  et  usu  acidi  sul- 
phurici  facile  cedit. 

Rubeola  sine  Catarrho. — Aliquando  invadit 
species  spuria,  efflorescendam  morbo  vero  similem 
ostendens,  omnibus  vero  signis  catarrhalibus  quae 
hunc  morbum  praecipue  constituunt  carens  ;  haec 
Rubeolae  verae  cursui  non  obstat,  et  ei  ut  pluri¬ 
mum  per  paucos  dies  tantum  praecedit,  nonnun- 
quam  vero  etiam  per  aliquot  annos  ;  liberos  prae¬ 
cipue  adoritur,  et  omnino  sine  periculo  est.  Nunc 
intelligere  licet  cur  antiqui  censebant  Rubeolam 
iterum  invadere,  etiam  si  ab  aliis  exanthematis 
dignoverant,  et  nequaquam  mirabile  eos  sic  judi¬ 
care,  cum  tam  similes  inter  se  sunt  efflorescendae. 
Dubitare  licet  sitne  haec  Rubeolae  species,  edam 
ad  hunc  morbum  an  Scarlatinam  magis  attinet. 

•  m  n  •  *» 

SECTIO  CADAVERIS. 

Quoniam  hic  morbus  non  valde  lethalis  est, 
raro  occasionem  habemus  cadavera  scrutari. 
Quandocunque  vero  hoc  accidit,  inveniuntur  prae¬ 
cipue  signa  inflammationis  in  visceribus  thoracis 
et  abdominis,  saepe  cum  sphacelo.  In  thorace  sae¬ 
pissime  inveniuntur  haec  signa  ;  ut  effusio  in  pleu¬ 
ram  vel  cum  vel  sine  materia  puriformi  et  lym¬ 
pha  ;  pulmones  ipsi  quoque  inflammati  aliquando 
sunt,  et  sanguine  nigro  exsaturati ;  inflammatio 
tracheae  quoque  se  ostendit,  usque  ad  bronchos  ex¬ 
tendens.  Si  succubuit  aegrotus,  eruptione  adhuc 
manente,  trachea  et  bronchi  maculis  interspersae 
apparent,  ut  pustulis  accidere  solet  post  variolam. 
8itoTodtnr»x  i  rrln  h  imito  fnolwmi  misisti 
-rjkrt  f)i?  aoo  olrchnrn?  »n»hip®jnJ9fi  io  ^mnovongib 

causae. 

Causa  excitans  hujus  morbi  est  semper  conta¬ 
gio  specifica,  quae  in  corpus  recepta,  symptomata 
jam  descripta  concitat,  vi  aliqua  stimulante.  Mo¬ 
di  quibus  usitate  propagatur  duo  esse  censen- 

tur,  scilicet  contactus,  et  inspiratio  aeris  contagi¬ 
one  inquinati :  experimentis  vero  constat  propa¬ 
gari  posse  insitione  sanguinis  aegro  sumpti.  De 
natura  ejus  vero  parum  novimus,  nisi  per  effectus 
quos  ostendit.  Cum  in  hyeme  incipit  saevire  ut 
plurimum,  et  in  aestate  desistit,  necessarium  est  ad¬ 
mittere  coelum  humidum  et  frigidum  propagationi 
ejus  aptum  esse.  Inter  causas  prcedisponentes 
enumeranda  est  ^tas  infantilis,  quatenus  infan¬ 
tes  quamplurimi  huic  morbo  succumbunt,  nisi  cre¬ 
damus  eorum  majorem  numerum  qui  ab  eo  non 
prius  affecti  fuerunt  hoc  explicare.  Alia  causa 
pr ^disponens  a  Willano  enumeratur  ;  scilicet 
conditio  corporis  febrilis :  Haec  verba  habet : 
“  Others,  who  are  less  susceptible,  may  liave  fre- 
quent  communication  with  persons  affected  du- 
ring  several  successive  weeks ;  but  the  contagion 
does  not  act  upon  them,  unless  the  body  be 
brought  into  a  feverish  state  by  some  incidental 
cause,  as  taking  cold,  by  watching,  or  by  mental 
suffering 


*  Ut  supra. 

Nonnulli  sunt  morbi  quibus  Rubeola  in  ini¬ 
tio  confundi  possit,  quorum  praecipui  sunt  Roseola, 
Scarlatina,  et  Variola.  Roseola  malum  fere  Symp- 
tomaticum,  signis  catarrhalibus,  febre  veliemente, 
eruptione  lunata  caret ;  nec  certo  post  febrem  tem¬ 
pore  se  ostendere  consuevit.  A  Scarlatina  sum- 
mi  momenti  est  Rubeolam  primo  stadio  discer¬ 
nere,  quoniam  modus  medendi  in  ambobus  morbis 
saepe  valde  diversus  est.  In  Scarlatina  magis 
diffusus  est  rubor,  et  citius  apparet ;  die  secundo 
plerumque  erumpit,  et  sequente  ad  omnes  trunci 
corporis  partes  se  extendit :  magis  vividi  coloris 
est  quoque,  et  non  tam  elevatae  sunt  maculae  ejus  ; 
oculi  minus  tumidi  et  suffusi  sunt,  tussis  levior, 
cynanche  vero  multo  gravior.  A  Variola  non  fa¬ 
cilis  diagnosis  est  in  initio  ;  apparente  vero  erup¬ 
tione  varioloide,  facillima  est ;  quoniam  sub  cute 
sentiuntur  tangente,  corpuscula  quasi  arenae  gra¬ 
na  tenuissima  ;  etiam  per  omnem  ejus  cursum  ma¬ 
jore  ipiphora  et  tussi  stipatur  Rubeola ;  quae  ex 

nonnullorum  sententiis  hos  morbos  satis  dignos¬ 
cunt. 

PROGNOSIS. 

♦ 

Signa  quae  malam  faciunt  prognosin  sunt  pul¬ 
sus  frequens  et  durus,  vel  parvus  et  intermittens, 
calor  superficiei  inaequalis,  respiratio  difficilis  et 
frequens,  thoracis  dolores  magni,  faucium  affectio 
gravis,  expectoratio  difficilis,  vomitus  post  eruptio¬ 
nem  manens,  cum  cephalaea  et  febre  typhode,  di¬ 
arrhoea  gravis,  eruptionis  repulsio,  signis  gravibus 
thoracis  et  abdominis  subito  supervenientibus ; 
delirium  inter  symptomata  infausta  haberi  debet. 
Ab  horum  enumeratione  facile  intelligere  est 
quae  symptomata  exitum  propitium  indicant ; 
ideoque  non  necesse  est  ea  hic  recensere. 

MODUS  MEDENDI. 

De  Sanguinis  Detractione. — Si  sit  pyrexia 
magna  cum  pneumoniae  signis  gravibus,  maximi 
beneficii  erit  sanguinem  mittere  ;  de  tempore  ve¬ 
ro  eum  mittendi  medici  dissentiunt.  Morton 

dicit  maxime  juvare  'cum  eruptio  formata  sit  *  ; 
Sydenham  f  quidem  postquam  evanuerit ;  ex 
aliorum  sententia  (quo  numero  est  Dr  Mead 
sanguinem  mittere  necessarium  et  tutum  est 
quandocunque  symptomata  gravia  sunt,  et  usum 
hujus  remedii  postulare  videntur.  Huic  opi¬ 
nioni  fere  omnes  nunc  annuunt,  et  sanguinem 
mittunt  in  quavis  cursus  ejus  parte,  secundum 
asperitatem  signorum  :  signa  quae  praecipue  eum 
postulant  sunt,  respiratio  difficilis  et  frequens,  pul¬ 
sus  oppressus,  et  tussis  gravis,  cum  doloribus  ali¬ 
qua  in  thoracis  parte.  De  usu  hujus  remedii 
haec  verba  habet  Dr  Cullen  :  “  This  remedy 
may  be  employed  at  any  time  in  the  course  of 
the  disease,  or  after  its  ordinary  course  is  fnbhe 
It  is  to  be  employed,  more  or  less,  according  to 
the  urgency  of  the  symptoms  of  fever,  cough,  and 
dyspnoea ;  and  generally,  may  be  employed  very 
freely.”  Sanguinis  missio  saepe  utilissima  est  ad 
diarrhoeam  sistendam,  quae  aliqnando  in  hoc  mor¬ 
bo  oritur  ab  inflammatione  membranae  mucosae  in- 


*  De  Morbillis  et  Febre  Scarlatina,  p.  37. 
f  Opera,  vol.  i.  p.  122. 

+  De  Variolis  et  Morbillis,  p.  74. 

testinorum.  Modus  detractionis  necessarie  pen- 
debit  ab  aetate,  viribus  et  sexu  aegrotantis  ;  mul¬ 
tum  quoque  a  natura  epidemici,  nam  si  sympto¬ 
mata  typhoidaea  existerent,  hoc  remedium  caute 
adhibendum  est ;  hisce  vero  temporibus  hanc  for¬ 
mam  raro  induit,  nisi  in  oppidis  magnis,  aliisque 
locis  aere  impuro  inquinatis. 

Si  capitis  dolore  maxime  vexatur  aeger,  a  vena 
jugulari  vel  ab  arteria  temporali,  idoneum  erit 
sanguinem  mittere,  et  quando  propter  aetatem  te¬ 
neram  sanguinis  detractio  generalis  fieri  non  pos¬ 
sit,  hirudines,  parti  dolenti  applicandae  sunt. 

De  Catharticis. — Medicamenta  quae  alvum 
movent  omnino  necessaria  sunt ;  non  sane  in  fine 
morbi  tantum,  ad  materiam  morbificam  eluendam, 
ut  medici  quondam  putabant ;  sed  etiam  ab  ipso 
initio,  ad  febrem  minuendam.  Aperientia  miti¬ 
ora  anteponenda  sunt,  si  symptomata  inflammati¬ 
onis  non  multum  urgent ;  talia  sunt  sales  neutri, 
oleum  ricini,  pulvis  rhei  et  magne  siae,  et  infusum 
sennae,  dosibus  parvis,  aliaque  hujusmodi.  Omni¬ 
no  necessarium  est  unain  dejectionem  vel  duas  in 
die  elicere  ;  praesertim  si  pyrexia  gravis  sit.  In 
fine  praecipue  dantur  medicamenta  hujus  classis, 

si  hoc  tempore  minus  apparuerit  diarrhoea.  Hic 
notandum  est,  si  gravis  inflammatio  viscerum  tho¬ 
racis  sit,  medicamentis  mitissimis  opus  esse,  quo¬ 
niam  fortiora  sputum  impedire  dicuntur. 

De  Expectorantibus. — In  exemplis  fere  omni¬ 
bus  etiam  levissimis  sputum  difficile  est,  ideoque 
nos  oportet  eum  adjuvare  :  hoc  consilio  medica¬ 
menta,  expectorantia  dicta,  adhibenda  sunt. 
Horum  praecipua  sunt  emetica,  dosibus  parvis  ad 
nauseam  concitandam ;  cujusmodi  sunt  vinum 
ipecacuanae,  acetum  scillae,  syrupus  scillae,  et  vi¬ 
num  antimoniale.  Quoniam  aliquando  necesse 
erit  emeticis  ad  vomitionem  usque  uti,  haec  ipsa 
medicamenta  majori  dosi  danda  sunt.  Observan¬ 
dum  tamen  non  pro  bono  emetico  a  nonnullis  ha¬ 
beri  vinum  antimoniale  pueris,  quippe  quod  symp¬ 
tomata  infausta  aliquando  inducere  dicitur  nimia 
vehementia,  idiosyncrasi  aegri  incognita ;  ideoque 
si  hoc  remedium  adhibere  non  visum  sit,  ei  sub¬ 
stituere  licebit  alia  medicamenta  supra  recensita. 

De  Demulcentibus. — Si  medicamentis  sic  dic¬ 
tis  uti,  idoneum  judicetur,  tum  mucilaginem 
gummui  Arabici,  simplicem  vel  cum  pauxillo  vini 

antimonialis,  vel  cum  opio  ut  in  linctu  opiato, 
usurpare  licebit.  Alia  remedia  sunt  quae  ad  titil¬ 
lationem  faucium  levandam  juvare  putantur  ;  ho¬ 
rum  vero  praecipuum  nobis  esse  videtur,  vaporum 
aquae  calidae  inhalatio ;  sputum  quoque  multum 
juvat. 

De  Sedantibus. — Opiata  plerumque  noxia  esse 
existimantur  in  hoc  morbo,  ut  in  aliis  morbis  clas¬ 
sis  pyrexiarum  :  quando  vero  signa  inflammatio¬ 
nis  levata  fuerunt  et  cum  vigiliis  vexatur  aeger, 
maximi  beneficii  saepe  inveniuntur  esse  ad  sopo¬ 
rem  :  in  tempore  desquamationis  quoque,  cum 
valde  molestus  sit  pruritus,  opiata  utilia  erunt. 
Eodem  consilio  quoque  adhibetur  balneum  cali¬ 
dum,  vel  tepidum,  quod  melius  est,  quia  irritati¬ 
onem  cutis  minuit,  squamulas  furfuraceas  abluit, 
omnisque  periculi  expers  est,  si  postea  frigus  vite¬ 
tur.  .De  aliorum  sedantinm  usu  in  morbo  prima¬ 
rio  non  multum  docuit  experientia,  ideoque  hic 
praetereunda  sunt. 

Alia  medicamenta  quandoque  necesse  erit  usur¬ 
pare,  exempli  gratia  diaphoretica,  vesicatoria,  alia¬ 
que  ;  cum  vero  in  hoc  uti  in  aliis  morbis  adhiben¬ 
da  sunt,  non  est  cur  de  iis  hic  fusius  tractemus. 

De  Rubeolae  Vulgaris  ratione  medendi,  adhuc 
locuti  fuimus,  et  quoniam  varietatis  ejus  (Rubeolae 
Malignae)  descriptionem  separatim  dedimus ;  ido¬ 
neum  videtur  esse  curationem  ejus  quoque  seor¬ 
sum  decribere.  Quamvis  alia  sint  signa  quae  san¬ 
guinis  detractionem  postulare  viderentur  ;  status 
tamen  debilis  circuitus  sanguinis,  hoc  remedium 
dubium,  si  non  periculosum,  reddit.  Huic  condi¬ 
tioni  circuitus  sanguinis  optima  remedia  externa 
sunt  fomenta  calida  et  balneum  calidum  :  intrin¬ 
secus  saepe  necesse  erit  stimulantia  adhibere  ;  sci¬ 
licet,  vinum  aqua  et  saccharo  commistum  (Ang- 
lice  negus ),  serum  vinosum,  aliaque  hujusmodi ; 
eodemque  tempore,  maximo  cum  beneficio  adhi¬ 
betur  catharticum  acrius ;  uti  pulvis  j alapae  com¬ 
positus,  vel  alia  cathartica  ex  submuriate  hydrar- 

gyri,  aloe,  scammonia  et  colocynthide  confecta. 

\ 

His  substituere  aliquando  licebit  enemata  stimu¬ 
lantia,  ex  oleo  terebinthinae,  vel  solutione  assaefce- 
tidae  constantia. 

Si  sub  hac  curatione  pulsus  multum  augesce¬ 
ret  celeritate  vel  duritie,  cum  calore  corporis 
multum  aucto ;  tum  vinum  et  alia  stimulantia 
statim  intermittenda  sunt,  et  eodem  tempore,  san¬ 
guinis  impetu  ad  aliquam  partem,  praecipue  ad 

caput,  thoracem  vel  abdomen  exorto,  sanguis  sta- 
tim  detrahendus  est  e  parte,  per  hirudines  in  in¬ 
fantibus  ;  generaliter  vero  in  adultis,  secundum 
asperitatem  signorum  hoc  remedium  postulanti¬ 
um.  Vesicatoriis  quoque  aliquando  necesse  erit 
uti ;  in  morbis  vero,  et  epidemicis  valde  malignis, 
interdum  iis  supervenit  gangraena,  ut  in  Typho 
maligno  vel  Scarlatina  maligna  non  raro  accidere 
videtur. 


FINIS. 


